KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2015. szeptember 1-i rendkívüli ülésére)


[bookmark: _GoBack]TÁRGY: KRAJCSOVICZ ADRIÁN 6200 KISKŐRÖS, BATTHYÁNY LAJOS UTCA 40. SZÁM ALATTI LAKOS AJÁNDÉKOZÁSSAL ÉS CSERÉVEL VEGYES TELAKALAKÍTÁSA

Krajcsovicz Adrián 6200 Kiskőrös, Batthyány Lajos utca 40. szám alatti lakos a saját tulajdonában álló Kiskőrös 2728/38, 2728/39 és 2728/81. hrsz-on nyilvántartott, természetben Kiskőrös, Vadvirág utcában található, beépítetlen terület megjelölésű ingatlanokból Kiskőrös Város Önkormányzata (a továbbiakban: Önkormányzat) részére ingyenesen felajánl 573 m2 alapterületű földrészletet útszélesítés céljára az Önkormányzat kizárólagos tulajdonában lévő, Kiskőrös 2728/95. hrsz-on nyilvántartott, természetben Kiskőrös, Vadvirág utcában lévő, közterület telekkönyvi megjelölésű, 8326 m2 nagyságú területből 229 m2 nagyságú földrészlet ellenében.

Krajcsovicz Adrián a Bács-Kiskun Megyei Kormányhivatal Kiskőrösi Járási Hivatal Földhivatali Osztályon (a továbbiakban: Földhivatali Osztály) a fenti ingatlanok tekintetében telekalakítási – megosztásra vonatkozó - eljárást megindította. A Földhivatali Osztály az eljárást lefolytatta és telekalakítási engedély tárgyban 2015. augusztus 13. napján határozatot hozott.

Soltvadkert Város Jegyzője szakhatósági állásfoglalást adott a fenti eljárásban. Megállapította, hogy a fentiekben nevesített telekalakítás nem ellentétes Kiskőrös Város Önkormányzat Képviselő-testületének a szabályozási terv és a helyi építési szabályzat elfogadásáról szóló 15/2005. (VII.28.) számú önkormányzati rendeletében foglaltakkal, továbbá az érintett területet „kertvárosias lakóterület” Lke-4* jelű övezetbe sorolta.

A fent jelölt telekalakítási eljárásban a Bács-Kiskun Megyei Kormányhivatal Műszaki, Engedélyezési és Fogyasztóvédelmi Főosztály Útügyi Osztály közlekedésbiztonsági szakkérdésben szakhatósági állásfoglalást bocsátott ki. Állásfoglalását az útügyi, közúti és a közlekedés biztonsági szempontok figyelembe vételével – különös tekintettel a közútkezelői hozzájárulásban foglaltakra – adta meg.

A 2728/95. hrsz-on nyilvántartott ingatlan közterület telekkönyvi megjelölésű, belterületi közút megnevezésű, kizárólagos Önkormányzati tulajdonban lévő, a törzsvagyon részét képező, a nemzeti vagyonról szóló 2011. évi CXCVI. törvény (a továbbiakban: Nvtv.) alapján forgalomképtelen vagyon. A tulajdonjog átruházásához - az ajándékozással és cserével vegyes telekalakítási szerződés aláírását megelőzően - a fentiekben nevesített vagyont 229 m2 nagyságú rész vonatkozásában szükséges önkormányzati forgalomképtelen törzsvagyonból forgalomképes üzleti vagyonná átminősíteni.

A fentiekre tekintettel javaslom, hogy a Képviselő-testület járuljon hozzá az Önkormányzat kizárólagos tulajdonában lévő, 2728/95. hrsz-on nyilvántartott belterületi közút megnevezésű, forgalomképtelen, a törzsvagyon részét képező vagyon forgalomképes üzleti vagyonná történő átminősítéséhez 229 m2 vonatkozásában. Továbbá a Képviselő-testület járuljon hozzá az ajándékozással és cserével vegyes telekalakítási szerződéshez, valamint a tulajdonjog ingatlan-nyilvántartásba történő bejegyzéséhez.


Kiskőrös, 2015. augusztus 27.

	
	Domonyi László sk.
	polgármester
HATÁROZAT-TERVEZET

A Képviselő-testület
1. elfogadja Krajcsovicz Adrián 6200 Kiskőrös, Batthyány Lajos utca 40. szám alatti lakos, mint a Kiskőrös 2728/38, 2728/39 és 2728/81. hrsz-on nyilvántartott, természetben Kiskőrös, Vadvirág utcában lévő, beépítetlen terület megjelölésű ingatlanok tulajdonosa által, Kiskőrös Város Önkormányzatának útszélesítés céljára felajánlott 573 m2 nagyságú területet ajándékozás jogcímén Kiskőrös Város Önkormányzata kizárólagos tulajdonában álló, Kiskőrös 2728/95. hrsz-on nyilvántartott, természetben Kiskőrös, Vadvirág utcában lévő, közterület telekkönyvi megjelölésű ingatlanból 229 m2 földrészlet ellenében,
2. hozzájárul Kiskőrös Város Önkormányzata kizárólagos tulajdonában lévő, 2728/95. hrsz-on nyilvántartott, természetben Kiskőrös, Vadvirág utcában lévő, a törzsvagyon részét képező, forgalomképtelen vagyon forgalomképes üzleti vagyonná történő átminősítéséhez 229 m2 vonatkozásában,
3. felhatalmazza a polgármestert az ajándékozással és cserével vegyes telekalakítási szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő bejegyeztetéséhez. A fentiekben nevesített szerződés elkészíttetésének, valamint a tulajdonjog ingatlan-nyilvántartásba történő bejegyeztetésének költségét Krajcsovicz Adrián magára vállalja.

